ÅRSMELDING VESTAFJELSKE REDAKTØRFORENING 2014

Årsmøte vart halde i møterom på Hotel Scandic.

(Referat frå årsmøtet er lagt ved årsmeldinga.)

Styret for arbeidsåret 2014 har vore samansett slik:

Leiar: Jan Inge Fardal, Sogn Avis

Kasserar: Nils Torsvik, Fiskaren

Styremedlem: Vigdis Holmaas, NRK

Varamedlem: Anders Nyland, BA

Generelt om aktiviteten:

Det er avvikla fire styremøte i løpet av året, alle i Bergen.

Studieturen 2014:

Etter tre vellukka fellesturar med Agder/Rogaland til Island i 2011, Skotland i 2012 og Aten i 2013 var det liten grunn til å endra på opplegget i år. Studieturen 2014 gjekk til Danmark og Aarhus -saman med våre gode vener i sør i dagane 21.–23. mars.

Fredag føremiddag vitja me, 25 deltakarar i alt, Danmarks Medie- og Journalisthøjskole. Der fekk me først eit svært interessant føredrag frå Roger Buch om: «De danske kommunar etter Kommunalreform». Dette føredraget med etterfølgjande samtalar og spørsmål førte til fleire reportasjar i avisene på Vestlandet seinare på våren. (Same Buch var også på LLA sitt landsmøte i Bergen om same tema.)

Etter lunsj snakka Peter From om lokal- og regionavisene sin situasjon i Danmark etter Kommunalreformen, før me hadde ein avsluttande diskusjon om dette tema.

Same ettermiddag var me på vitjing i Århus Stiftstidende, der me fekk sjå med eigne auge korleis situasjonen var. Ikkje spesielt oppløftande. Denne avisa slit tungt og har vore gjennom ein kraftig slankekur. Både arbeidsforhold, bemanning og ikkje minst eit stadig auka fokus på andre ting enn innhald og journalistikk gav grunn til ettertanke.

Laurdag var sett av til kultur og andre oppbyggjelege aktivitetar i den sjarmerande danske byen.

Nok ein vellukka, givande og interessant studietur.

Gullparaplyen:

Vestafjelske fekk også i år spørsmål om å bidra i samband med Gullparaplyen i regi av Bergen Journalistlag. Me sa nok ein gong ja og bidrog også i 2014 med 20.000 kroner. Og me la dessutan årsmøte og årsmøtefesten til dette arrangementet. Det vart også i år ei kjekk stund saman med gode kollegaer.

Kest har du da ifrao

Vestafjelske redaktørforeining bidrog til at samtlege fem vidaregåande skular i Sogn og Fjordane som har medie- og informasjonskunnskap i ei eller anna form på timeplanen fekk tilbod om besøk frå journalistlaget. Tre av skulane fekk besøk: Presseetikk og kjeldekritikk var heilt sentrale tema.

Det vart utlyst ein konkurranse, «Mitt vesle land», der elevane vart inviterte til å synleggjera kva ytringsfridom betyr for dei i 2014 der Vestafjelske redaktørforeining bidrog med premiar.

Hauststormen 2014

Årets konferanse er frå 24.10-26.10 i Bergen og leiar var som vanleg representert i både hovudstyret og i programnemnda.

Me sydde saman eit allsidig program frå VG-sjef Torry Pedersen som snakka om VGTV og møtte Jan Ove Årsæther frå TV 2 og Jonas Mjaaland, BA til debatt. Journalistane i Sunnmørsposten presenterte Rush, som har tatt for seg kva framkomstmiddel som er raskast i rushtrafikken. Netthat er aktuelt som aldri før. Kven er dei og kva driv dei som hatar på nettet? Få, om nokon nordmenn kan meir om dette enn Øyvind Strømmen. Journalistane bak den Skup-vinnande var der og Frank Aarebrot avslutta heile konferansen med 200 års medieutvikling på 20 minutt.

Me merka, som alle andre konferansar, nedgang i interessa. Men me var ekstra misnøgde med responsen frå ein del av dei store redaksjonane i området vårt.

     Spørsmål til Vestafjelske: Korleis kan me få opp interessa?

Regionleiarsamling på Gardermoen 2.-4.- november.

I fjor haust representerte lear Vestafjelske på regionleiarsamlinga i forkant av Haustmøtet saman med Torbjørn Moen (Oplandenes), Jan Erik Røsvik (Møre og Romsdal), John-Arne Moen (Trøndelag), Vibeke Madsen (Nordnorsk), Ole Kristian Bjellaanes (Oslo), Tom Hetland (Rogaland og Agder)

Frå NR møtte Harald Stanghelle (leiar), Arne Blix (nestleiar), Arne Jensen og Reidun Kjelling Nybø.

Her var det som vanleg regionale rapportar frå dei ulike regionleiarane, også om kva behov me har i høve NR og korleis me kan samarbeide i regionforeiningane.

Andre tema var mediepolitikk, NRs handlingsplan – framdrift, støtte til faglege opplegg – Vederlagsfondet, medlemsstatus og velkomstopplegg for nye medlemmer.

Vestafjellstipendet

Dette vart oppretta av styret på styremøte i forkant av lutefisksamlinga etter forslag frå Vigdis. Etter litt diskusjon om storleiken vart kompromisset at me startar med 20.000 kroner.

Statuttar:

Vestafjellstipendet skal bidra til betre vilkår for lokaljournalistikk på Vestlandet, uavhengig av medium og publiseringsplattform. Stipendet går til ein redaktør/redaksjon i Hordaland eller Sogn og Fjordane. Stipendet skal gjera det mogleg å realisera eit journalistisk prosjekt som krev research og presentasjonsteknologi utanom det vanlege. Prosjektforslaga kan vera innan ulike sjangrar; nyheiter, feature eller dokumentar og gravande journalistikk. Tildelinga skjer ein gong i året. Stipendet utgjer kr 20.000.

Stipendmottakarane må skriva rapport om bruken av midlane og levera rekneskap. Stipendet blir tildelt av styret for Vestafjelske Redaktørforening, og blir gjort kjent på Vestafjelske sitt årsmøte.

Lutefisk:

Også i 2014 møttest nokre av VF sine kvinner og menn til lutefisk. Også i 2014 var lutefisken lagt til 2 Kokker på Bryggen fredag 21. november. Ein særs vellukka kveld- der tidlegare leiar Olav Kobbeltveit bidrog med mykje vakker song.

Sogndal/Bergen 2. mars 2015

Jan Inge Fardal  Vigdis Holmaas  Nils Torsvik

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  | VESTAFJELSKE REDAKTØRFORENING |  |  |  |  |
|  | ÅRSREKNESKAP 2014 |  |  | BUDSJETT 2014 |  |
|  |  | Inn | Ut | Inn | Ut |
|  | Saldo per 01.01.14 | 97 010 |  | 97 010 |  |
|  | Dekning reiser styreleiar og styrerepr. |  | -10 944 |  | -15 000 |
|  | Middagar Vestafjelske |  | -29 908 |  | -25 000 |
|  | Reiseutlegg foredragshaldarar og andre |  | 0 |  | -3 000 |
|  | Kostnader konto DNB |  | -44 |  | -100 |
|  | Renter DNB | 149,4 |  | 136,62 |  |
|  | Utbetalt/bidrag  til studiereise |  | -44 326 |  | -25 000 |
|  | Brønnøysundregistrene |  | -135 |  | -135 |
|  | Overføring fra NR - medlemskontingent | 93 000 |  | 93 000 |  |
|  | Overført frå vederlagsfond | 58000 |  | 58000 |  |
|  | Tilskudd BJ -  Gullparaplyen -Hauststorm |  | -20000 |  | -45000 |
|  | Diverse (refusjon BA) | 14500 | -66 |  | -1 912 |
|  | Saldo per 31.12.13 |  | -157 236 |  | -133 000 |
|  | SUM | 262 659 | -262 659 | 248 147 | -248 147 |
|  |  |  |  |  |  |
|  |  |  |  |  |  |
|  |  |  |  |  |  |
|  | VESTAFJELSKE REDAKTØRFORENING |  |  |  |  |
|  | BUDSJETT 2015 |  |  |  |  |
|  |  | Inn | Ut |  |  |
|  | Saldo per 01.01.14 | 157 236 |  |  |  |
|  | Dekning reiser styreleiar og styrerepr. |  | -15 000 |  |  |
|  | Middagar Vestafjelske |  | -30 000 |  |  |
|  | Reiseutlegg foredragshaldarar og andre |  | -3 000 |  |  |
|  | Kostnader konto DNB |  | -100 |  |  |
|  | Renter DNB | 136,62 |  |  |  |
|  | Bidrag  til tur |  | -40 000 |  |  |
|  | Overført frå vederlagsfond | 30000 |  |  |  |
|  | Brønnøysundregistrene |  | -135 |  |  |
|  | Overføring fra NR - medlemskontingent | 93 000 |  |  |  |
|  | Tilskudd BJ -  Gullparaplyen |  | -20000 |  |  |
|  | Stipend Vestafjelske |  | -20000 |  |  |
|  | Diverse |  | -2 000 |  |  |
|  | Saldo per 31.12.13 |  | -150 138 |  |  |
|  | SUM | 280 373 | -280 373 |  |  |

Revisjon av rekneskapen til

Vestafjelske Redaktørforening

Rekneskapen for 2014 er gjennomgått.

Saldo i banken per 31. desember 2014 er kr 157.236,89, mot kr 97.010 i starten av året. Dette er ein auke på kr 60.226,89.

Største posten på inntektssida er også dette året overføring av medlems-kontingent frå Norsk Redaktørforening. Summen er kr 93.000, den same som året før. I tillegg har ein fått kr 58.000 frå vederlagsfond.

Ein merkjer seg at det er brukt noko meir på mat og drykk i 2014 enn året før.

Eg rår til at årsmøtet godkjenner rekneskapen slik han ligg føre.

Fusa, 10. mars 2015

Christian Fr. Stabell